സന്തോഷ് കുമാർ സെൻ

ഒരു ഇന്ത്യൻ സർജനും അസോസിയേഷൻ ഓഫ് സർജൻസ് ഓഫ് ഇന്ത്യയുടെ പ്രസിഡന്റുമായിരുന്നു സന്തോഷ് കുമാർ സെൻ (1910-1979).  ഇംഗ്ലണ്ടിലെ റോയൽ കോളേജ് ഓഫ് സർജന്റെ ഫെലോഷിപ്പിലേക്ക് തിരഞ്ഞെടുക്കപ്പെട്ട ആദ്യത്തെ ഇന്ത്യൻ സർജനാണ് അദ്ദേഹം. 

1910 ഒക്ടോബർ 21 ന് ദില്ലിയിലാണ് സെൻ ജനിച്ചത്.  ദില്ലിയിലെ ആദ്യകാല വിദ്യാഭ്യാസത്തിന് ശേഷം ലാഹോറിൽ നിന്ന് വൈദ്യശാസ്ത്രത്തിൽ ബിരുദം നേടിയ അദ്ദേഹം വിയന്നയിലേക്ക് പോയി. അവിടെ ലോറൻസ് ബുഹ്ലർ ഉൾപ്പെടെയുള്ള പ്രശസ്ത ശസ്ത്രക്രിയാ വിദഗ്ധരുടെ കീഴിൽ ശസ്ത്രക്രിയ പരിശീലിച്ചു. എഡിൻബർഗിലെ റോയൽ കോളേജ് ഓഫ് സർജൻസിന്റെ ഫെലോഷിപ്പ് നേടി. 1938 ൽ ഇന്ത്യയിൽ തിരിച്ചെത്തിയ അദ്ദേഹം ന്യൂ ഡൽഹിയിലെ ഇർവിൻ ഹോസ്പിറ്റലിൽ (ഇന്നത്തെ ലോക് നായക് ജയ് പ്രകാശ് നാരായൺ ഹോസ്പിറ്റൽ) ആദ്യത്തെ ഓണററി കൺസൾട്ടന്റ് സർജനായി ചേർന്നു. ഇർവിൻ ഹോസ്പിറ്റലിലെ പഠനകാലത്ത് മൗലാന ആസാദ് മെഡിക്കൽ കോളേജ് സ്ഥാപിക്കുന്നതിന് അദ്ദേഹം സംഭാവന നൽകി. അവിടെ അദ്ദേഹം ആദ്യത്തെ ഓണററി ഫാക്കൽറ്റി സർജനും ബിരുദാനന്തരബിരുദ പഠന മേധാവിയും ആയിരുന്നു.  ഡൽഹി സർജിക്കൽ സൊസൈറ്റി സ്ഥാപക അംഗങ്ങളിൽ ഒരാളായിരുന്നു ലോകത്തിലെ ഏറ്റവും പഴയ മെഡിക്കൽ അസോസിയേഷനുകളിലൊന്നായ ഡൽഹി മെഡിക്കൽ അസോസിയേഷന്റെ പ്രസിഡന്റ് എന്നീ നിലകളിലും പ്രവർത്തിച്ചു,ഒപ്പം ഡൽഹി യൂണിവേഴ്സിറ്റിയിലെ സർജനുകളുടെ അസോസിയേഷന്റെ കോർട്ടിലും ഇരുന്നിട്ടുണ്ട്. 1959-ൽ അസോസിയേഷൻ ഓഫ് സർജൻസ് ഓഫ് ഇന്ത്യയുടെ പ്രസിഡന്റായും അദ്ദേഹം സേവനമനുഷ്ഠിച്ചു.  ഇന്ത്യ സർക്കാർ 1962 -ൽ പത്മഭൂഷൺ നൽകി.

മെഡിക്കൽ പ്രാക്ടീഷണറായ സീതയെ സെൻ വിവാഹം കഴിച്ചു, ദമ്പതികൾക്ക് ഒരു മകനും രണ്ട് പെൺമക്കളുമുണ്ടായിരുന്നു. 1979 ൽ അദ്ദേഹം മരിച്ചു.. 

 ഇതും കാണുക 
 തായിൽ ജോൺ ചെറിയാൻ
 ശാന്തിലാൽ ജമ്നാദാസ് മേത്ത

അവലംബം

വർഗ്ഗം:ഡെൽഹി സർവ്വകലാശാലാ അദ്ധ്യാപകർ
വർഗ്ഗം:1979-ൽ മരിച്ചവർ
വർഗ്ഗം:1910-ൽ ജനിച്ചവർ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ